Sam O. Berge

Sam Olsen Berge (født 1892, død 1988) var en norsk båtkonstruktør og modellbåtseiler fra Grimstad.

Sam O. Berge, egentlig Samuel Olsen Berge, var sønn av møller Knud Bjørn Berge(f.1869 – d.1910) og Maren Anine Nottosen (f.1871 – d.1958). Familien eide og drev Berge Mølle. Da faren døde i 1910 overtok Sam O. Berge driften sammen med sin yngre bror.Igland, Alf Kjetil: Sam O. Berge, En livsskildring, 2014 s. 40 Moren solgte Berge Mølle i 1913.Igland, Alf Kjetil: Sam O. Berge, En livsskildring, 2014 s. 41 Frem til 1920 livnærte Sam O. Berge seg som snekker og sjømann.Igland, Alf Kjetil: Sam O. Berge, En livsskildring, 2014 s. 42-45 I 1920 kjøpte han Sæveli Mølle som han drev frem til 1943.Igland, Alf Kjetil: Sam O. Berge, En livsskildring, 2014 s. 47 Dette året ble han båtkonstruktør på heltid.

 Båtkonstruktøren 
Sam O. Berge hadde tidlig interessen for båter og båtkonstruksjon. I starten konstruerte og bygget han modellbåter, men i 1939 konstruerte han sin første båt i full størrelse på oppdrag fra tannlegen Trygve Omdal.Igland, Alf Kjetil: Sam O. Berge, En livsskildring, 2014 s. 157 I 1943 konstruerte han en jolle navngitt Grimstadjolle, og i de neste årene skal han ha konstruert rundt 300 båter for ulike båtprodusenter.Igland, Alf Kjetil: Sam O. Berge, En livsskildring, 2014 s. 159

 Modellbåtseileren 
Sam O. Berge var også en aktiv seiler og ikke minst modellbåtseiler. I 1935 deltok han som Norges representant til det uoffisielle verdensmesterskapet i modellbåtseiling i Fleetwood i England. Sam. O Berge stilte med den selvbygde modellbåten "Prince Charming 2". Han vant konkurransen og ble dermed Norges første verdensmester i modellbåtseiling.Modellseilerkongen fra Grimstad, Avtrykk.no, 24.06.2017 I 1937 gjentok han bedriften, mens han i 1936 og 1939 tok andreplassen.Igland, Alf Kjetil: Sam O. Berge, En livsskildring, 2014 s. 95

 Arkivet 
Arkivet etter Sam O. Berge befinner seg på Aust-Agder museum og arkiv i Arendal. Arkivet omfatter fotografier,  korrespondanse, regnskap, båttegninger og avisutklipp. Arkivet strekker seg fra 1901 og frem til 1984.

Referanser

 Eksterne lenker 


Kategori:Personer fra Grimstad kommune
Kategori:Privatarkiv fra Aust-Agder
Kategori:Arkiv oppbevart ved KUBEN